Publication: Magyar Közlöny
Issue: MK-1998-110 (Year: 1998, Number: 110)
Era: 1990-2004
Section: 
Paragraph Index: 44

9. A Postaforgalmi Tanács feladatai a következők: 9.1. tanulmányokat végez azokkal a legfontosabb üzemeltetési, kereskedelmi, műszaki, gazdasági és technikai együttműködési problémákkal kapcsolatban, amelyek az Egyesület valamennyi tagországának postaigazgatását érdeklik, nevezetesen a jelentős pénzügyi kihatásokkal bíró kérdésekről (díjak, végdíjak, átszállítási díjak, postaanyag légiszállítási alapdíja, postacsomag díjrészek és levélpostai küldemények feladása külföldre), e tárgykörökben tájékoztatásokat és véleményeket dolgoz ki, és javaslatot tesz az ezekkel kapcsolatban foganatosítandó intézkedésekre; 9.2. elvégzi az Egyesület végrehajtási szabályzatainak felülvizsgálatát a kongresszus befejezését követő hat hónapon belül, hacsak a kongresszus másként nem dönt. Sürgős szükségesség esetén a Postaforgalmi Tanács más ülésszakain is módosíthatja az említett szabályzatokat. Mindkét esetben a Postaforgalmi Tanács alá van rendelve az Igazgatási Tanács irányelveinek a politikát és az alapvető elveket illetően; 9.3. koordinálja a nemzetközi postaszolgálatok fejlesztésére és javítására irányuló gyakorlati intézkedéseket; 9.4. az Igazgatási Tanács jóváhagyásának fenntartásával ez utóbbi illetékességének keretei között beindít minden szükségesnek ítélt akciót a nemzetközi postaszolgálat minőségének megőrzése és erősítése és korszerűsítése érdekében; 9.5. felülvizsgálja és módosítja a két kongresszus közötti időszakban és az Egyetemes Postaegyezményben előírt eljárás szerint — az Igazgatási Tanács jóváhagyásának fenntartásával — a levélpostai küldemények bérmentesítési díjait; 9.6. javaslatokat készít, amelyeket jóváhagyásra vagy a kongresszus vagy a postaigazgatások elé terjeszt a 122. Cikknek megfelelően; az Igazgatási Tanács jóváhagyása szükséges, ha ezek a javaslatok ez utóbbi hatáskörében tartozó kérdésekre vonatkoznak; 9.7. a tagországok postaigazgatásainak kérésére megvizsgál minden olyan javaslatot, amelyet a postaigazgatások a 121. Cikk szerint a Nemzetközi Irodához továbbítanak, elkészíti annak véleményezését, és megbízza az Irodát, hogy azt csatolja az említett javaslathoz, mielőtt a tagországok postaigazgatásai elé terjeszti jóváhagyásra; 9.8. ha szükséges, és esetleg az Igazgatási Tanács jóváhagyása és valamennyi postaigazgatással történő konzultáció után javaslatot tesz egy szabályozás vagy egy új gyakorlat elfogadására, amíg az ügyben a kongresszus dönt; 9.9. szabványokat dolgoz ki, és bocsát a postaigazgatások rendelkezésére technikai és üzemviteli téren, és illetékességének más olyan területein, amelyeknél az egységes gyakorlat követése nélkülözhetetlen. Ugyanígy, szükség esetén az általa létrehozott szabványokat módosítja; 9.10. a Nemzetközi Iroda segítségével, valamint az Igazgatási Tanáccsal konzultálva és annak jóváhagyásával kidolgozza a kongresszus elé terjesztendő stratégiai tervet; minden évben — szintén a Nemzetközi Iroda segítségével és az Igazgatási Tanács jóváhagyásával — felülvizsgálja a kongresszus által elfogadott tervet; 9.11. jóváhagyja a Nemzetközi Iroda által az Egyesület tevékenységéről készített éves beszámolót, azokat a részeket illetően, amelyek a Postaforgalmi Tanács felelőssége alá tartozó területekre és feladataira vonatkoznak; 9.12. feladatainak ellátása érdekében dönt a postaigazgatásokkal létesítendő kapcsolatokról; 9.13. tanulmányozza az új és a fejlődő országokat érdeklő oktatási és szakképzési problémákat; 9.14. megteszi a szükséges intézkedéseket abból a célból, hogy tanulmányozza és közzétegye azokat a tapasztalatokat és fejlődést, amelyeket egyes országok a postaszolgálattal kapcsolatos technikai, forgalmi, gazdálkodási és szakképzési területén elértek; 1998/110. szám 9.15. tanulmányozza az új és a fejlődő országokban a postaszolgálat jelenlegi helyzetét, szükségleteit, és megfelelő ajánlásokat dolgoz ki a postaszolgálatok javításának útjáról és eszközeiről ezekben az országokban; 9.16. az Igazgatási Tanáccsal egyetértésben megfelelő intézkedéseket tesz az Egyesület minden tagországával, különösen pedig az új és a fejlődő országokkal való technikai együttműködés területén; 9.17. megvizsgálja mindazokat az egyéb kérdéseket, amelyeket a Postaforgalmi Tanács valamely tagja, az Igazgatási Tanács, vagy valamelyik tagország igazgatása terjeszt elő.

Source: https://magyarkozlony.hu/hivatalos-lapok/1650f0f6939e2828ba8d92e15d5c87c8829083c8/dokumentumok/72d23f23bbd2d044fa50b787ae1cb540a021f77f/letoltes